pythainlp/thai-wiki-dataset-v4 huggingface dataset:
ทางหลวงแผ่นดินหมายเลข 219

ทางหลวงแผ่นดินหมายเลข 219 สายบรบือ–บุรีรัมย์ หรือ ถนนนาเชือก–พยัคฆ์ (ช่วงอำเภอนาเชือก ถึงอำเภอพยัคฆภูมิพิสัย) เป็นทางหลวงแผ่นดินสายรองประธาน ตัดผ่านในแนวเหนือ-ใต้มีหลักกิโลเมตรเริ่มต้นที่ อำเภอบรบือ จังหวัดมหาสารคาม คาบเกี่ยวบางพื้นที่ของ จังหวัดสุรินทร์ แล้ว ไปสิ้นสุดที่ อำเภอเมืองบุรีรัมย์ จังหวัดบุรีรัมย์ รวมระยะทางตลอดทั้งสายประมาณ 138 กิโลเมตร 
ทางหลวงแผ่นดินหมายเลข 219 เป็นทางหลวงสายยาวที่มีความสำคัญต่อการคมนาคม และการพัฒนาเศรษฐกิจของจังหวัดมหาสารคาม และจังหวัดบุรีรัมย์ โดยเป็นถนนสายหลักที่เชื่อมต่อระหว่างอำเภอต่าง ๆ ในเขตจังหวัดมหาสารคาม, เชื่อมต่อตัวเมืองมหาสารคาม กับตัวเมืองบุรีรัมย์, เป็นส่วนหนึ่งของทางหลวงเอเชียสาย 121, ตัดผ่านทุ่งกุลาร้องไห้ ซึ่งเป็นแหล่งเกษตรกรรมสำคัญของภาคตะวันออกเฉียงเหนือ โดยเฉพาะอย่างยิ่งด้านการผลิตข้าว อีกทั้งยังเป็นทางหลวงแผ่นดินสายรองประธานสายเดียวที่เชื่อมต่อจังหวัดบุรีรัมย์ กับกลุ่มจังหวัดกลุ่มอีสานตอนกลางโดยเฉพาะอย่างยิ่ง มหาสารคาม ร้อยเอ็ด และกาฬสินธุ์
รายละเอียดของเส้นทาง.
ทางหลวงสายนี้มีเส้นทางต่อมาจากทางหลวงแผ่นดินหมายเลข 2431 ซึ่งแยกมาจากทางหลวงแผ่นดินหมายเลข 23 ในอำเภอบรบือ จังหวัดมหาสารคาม เป็นจุดเริ่มต้นทางทิศเหนือ มุ่งลงไปยังทิศใต้ ผ่านอำเภอนาเชือก อำเภอยางสีสุราช และอำเภอพยัคฆภูมิพิสัย แล้วเข้าเขตจังหวัดสุรินทร์ โดยผ่านเพียงอำเภอเดียว คือ อำเภอชุมพลบุรี จากนั้นข้ามแม่น้ำมูล เข้าสู่จังหวัดบุรีรัมย์ ผ่านอำเภอสตึก อำเภอบ้านด่าน และสิ้นสุดที่ปลายถนนจิระ บริเวณคูเมือง ซึ่งเป็นถนนท้องถิ่นของเทศบาลนครบุรีรัมย์ อำเภอเมืองบุรีรัมย์
ทางหลวงแผ่นดินหมายเลข 219 เป็นถนน 2 ช่องจราจรและ 4 ช่องจราจรในบางช่วงในช่วงอำเภอบรบือถืงอำเภอพยัคฆภูมิพิสัย และ 4 ช่องจราจรในช่วงอำเภอพยัคฆภูมิพิสัยถึงอำเภอเมืองบุรีรัมย์
กาบริเอลา มิสตรัล

กาบริเอลา มิสตรัล  เป็นนามปากกาของ ลูซิลา โกดอย อัลกายากา (7 เมษายน ค.ศ. 1889 – 10 มกราคม ค.ศ. 1957) เป็นกวี, นักการทูต และนักการศึกษาชาวชิลี เป็นผู้ที่ได้รับรางวัลโนเบลสาขาวรรณกรรมประจำปี ค.ศ. 1945
กาบริเอลา มิสตรัล เกิดเมื่อปี ค.ศ. 1889 บิดาเป็นครู ส่วนมารดาเป็นช่างเย็บผ้า บิดาของมิสตรัลทิ้งครอบครัวไปเมื่อเธอมีอายุได้สามปี ด้วยฐานะที่ยากจน มิสตรัลในวัยสิบห้าปีก็ทำงานช่วยครอบครัวโดยการเป็นผู้ช่วยครู หลังจากนั้นไม่นาน เธอก็ได้พบกับคนรักของเธอ โรเมลิโอ อูเรตา ผู้ซึ่งต่อมากระทำอัตวินิบาตกรรมในปี ค.ศ. 1909 การเสียชีวิตของอูเรตาส่งผลต่อบทกวีของมิสตรัลในเวลาต่อมาอย่างมาก ในปี ค.ศ. 1914 มิสตรัลก็ได้รับรางวัลชนะเลิศจากการประกวดวรรณกรรมระดับประเทศ จากผลงาน "Sonnets of Death" หลังรับรางวัลนี้ มิสตรัลก็ใช้นามปากกา "กาบริเอลา มิสตรัล" อย่างเป็นทางการ โดยมาจากชื่อของกวีที่เธอชื่นชอบสองคนคือกาบรีเอเล ดันนุนซีโอ และเฟรเดริก มิสทราล
ปี ค.ศ. 1922 มิสตรัลได้รับคำเชิญจากรัฐบาลเม็กซิโกเพื่อขอคำแนะนำในการวางระบบการศึกษาในประเทศ ช่วงนี้เองที่มิสตรัลได้เดินทางไปสอนหนังสือตามที่ต่าง ๆ ครั้งหนึ่งเธอเคยสอนปาโบล เนรูดา ที่ต่อมาเป็นกวีและได้รับรางวัลโนเบลเช่นเดียวกับเธอ หลังจากนั้นมิสตรัลก็ทำงานเป็นกงสุลประจำอยู่หลายเมือง เช่น มาดริด, ลิสบอน และเนเปิลส์
ในปี ค.ศ. 1945 มิสตรัลก็ได้รับรางวัลโนเบลสาขาวรรณกรรม ซึ่งเธอเป็นชาวชิลีและชาวอเมริกาใต้คนแรกที่ได้รับรางวัลนี้ หกปีต่อมา มิสตรัลก็ได้รับรางวัลวรรณกรรมแห่งชาติชิลี
กาบริเอลา มิสตรัลเสียชีวิตด้วยโรคมะเร็งตับอ่อน เมื่อปี ค.ศ. 1957 ขณะมีอายุได้ 67 ปี
ทางหลวงแผ่นดินหมายเลข 222

ทางหลวงแผ่นดินหมายเลข 222 สายพังโคน–บึงกาฬ เป็นทางหลวงในแนวเหนือ-ใต้ที่เชื่อมต่อระหว่างจังหวัดสกลนครกับจังหวัดบึงกาฬ มีระยะทางตลอดทั้งสาย 128.756 กิโลเมตร
รายละเอียดของเส้นทาง.
ทางหลวงสายนี้มีจุดเริ่มต้นในทางทิศใต้ที่อำเภอพังโคน จังหวัดสกลนคร บนทางหลวงแผ่นดินหมายเลข 22 โดยเชื่อมต่อมาจากทางหลวงแผ่นดินหมายเลข 227 เส้นทางมุ่งไปยังทิศเหนือผ่านอำเภอวานรนิวาส และอำเภอคำตากล้า จากนั้นข้ามแม่น้ำสงครามเข้าเขตจังหวัดบึงกาฬ ผ่านอำเภอเซกา อำเภอพรเจริญ อำเภอศรีวิไล และอำเภอเมืองบึงกาฬ โดยตัดกับทางหลวงแผ่นดินหมายเลข 212 ก่อนที่จะสิ้นสุดบริเวณหอนาฬิกาจังหวัดบึงกาฬในเขตเทศบาลเมืองบึงกาฬ
ทางหลวงแผ่นดินหมายเลข 223

ทางหลวงแผ่นดินหมายเลข 223 สายสกลนคร–บ้านต้อง เป็นทางหลวงแนวตะวันตก-ตะวันออกที่เชื่อมต่อระหว่างจังหวัดสกลนครกับอำเภอทางตอนใต้ของจังหวัดนครพนม มีระยะทางตลอดทั้งสาย 65.052 กิโลเมตร
ทางหลวงสายนี้มีเส้นทางเชื่อมต่อมาจากถนนมัธยมจันทร์ ในเขตเทศบาลนครสกลนคร อำเภอเมืองสกลนคร จังหวัดสกลนคร มีเส้นทางมุ่งไปทางทิศตะวันออกเฉียงใต้ ผ่านอำเภอโคกศรีสุพรรณ แล้วเข้าสู่จังหวัดนครพนม ผ่านอำเภอนาแก และสิ้นสุดที่อำเภอธาตุพนม บนทางหลวงแผ่นดินหมายเลข 212
แต่เดิมทางหลวงเส้นนี้คือ "ทางหลวงสายสกลนคร-นาแก-ธาตุพนม" ได้รับการขนานนามว่า "ถนนมัธยมจันทร์" ในสมัยจอมพล ป. พิบูลสงคราม เมื่อวันที่ 12 ธันวาคม 2493 เพื่อเป็นเกียรติแก่นายประจวบ มัธยมจันทร์ อดีตนายช่างกำกับแขวงการทางสกลนคร แต่ในปัจจุบัน เทศบาลนครสกลนครได้ใช้ชื่อถนนสายนี้ว่า "ถนนสกล-นาแก"
มณีรัตน์ ธรรมมณีวงศ์

มณีรัตน์ ธรรมมณีวงศ์ (สกุลเดิม ศรีจรูญ; เกิด 19 กรกฎาคม พ.ศ. 2535) ชื่อเล่น สายไหม เป็นนักแสดงหญิงชาวไทย เป็นที่รู้จักกันในบทบาท “บัว“ จากละครเรื่อง "ข้าบดินทร์" (2558)
ประวัติ.
มณีรัตน์เกิดเมื่อวันที่ 19 กรกฎาคม พ.ศ. 2535 ณ โรงพยาบาลพระราม 9 กรุงเทพมหานคร บิดาชื่ออรุณ ศรีจรูญ และมีพี่สาวอีก 1 คน ส่วนตัวนับถือศาสนาอิสลาม
เข้ารับการศึกษาระดับอนุบาล 1-2 ที่โรงเรียนอนุบาลยุคลธร และย้ายมาเรียนอนุบาล 3 ถึงระดับมัธยมศึกษาปีที่ 6 ที่โรงเรียนวัฒนาวิทยาลัย ช่วงที่เรียนที่ โรงเรียนวัฒนาวิทยาลัย สายไหมเป็นคนที่ชอบทำกิจกรรม เข้าชมรมรำไทย, ละครเวที, พิธีกร, นักร้อง และจิตอาสา โดยเมื่อศึกษาอยู่มัธยมศึกษาปีที่ 4 ได้รับเลือกให้เป็นนักเรียนทุนแลกเปลี่ยน โดยไปเรียนที่ Lee-Davis High School รัฐเวอร์จิเนีย ประเทศสหรัฐอเมริกา ซึ่งระหว่างที่เรียนอยู่ที่สหรัฐอเมริกาในฐานะนักเรียนทุนแลกเปลี่ยน ได้เข้าร่วมชมรมคอรัสและเล่นละครเวทีชมรมดราม่าคลับด้วย หลังจากนั้น เมื่อศึกษาจนถึงระดับมัธยมศึกษาปีที่ 5 สายไหมจึงเดินทางกลับมาเรียนต่อชั้นมัธยมศึกษาปีที่ 6 ที่โรงเรียนวัฒนาวิทยาลัย จนจบระดับมัธยมศึกษาตอนปลาย 
พ.ศ. 2553 มณีรัตน์สอบเข้าเรียนในคณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสาร หลักสูตรนานาชาติจนสำเร็จการศึกษาด้วยเกียรตินิยมอันดับ 2 นอกจากนี้เธอยังทำกิจกรรมในมหาวิทยาลัยด้วยการเป็นเชียร์ลีดเดอร์ของคณะนิเทศศาสตร์ เมื่ออยู่ชั้นปีที่ 1 และในปีต่อมาก็ผ่านการคัดเลือกได้เป็นจุฬาฯทากร รุ่นที่ 6 ประจำงานฟุตบอลประเพณีธรรมศาสตร์–จุฬาฯ ครั้งที่ 69 อีกด้วย
การทำงาน.
ในปี 2555 ได้รับการชักชวนจากโมเดลลิ่ง ผลงานชิ้นแรกคือ โฆษณาธนาคารไทยพาณิชย์ ชุด "SCB เงินฝากประจำ 11 เดือน 11 วัน คู่กับ โก๊ะตี๋ อารามบอย โดยก่อนหน้านี้ สายไหมเริ่มการแสดงละครเวที กับดรีมบ๊อกซ์ ตั้งแต่เป็นนักเรียนชั้นมัธยมของโรงเรียนวัฒนาวิทยาลัย โดยได้รับคัดเลือกให้แสดงในเรื่อง "น้ำใสใจจริง เดอะ มิวสิคัล" ในปี 2553 และยังได้ร่วมแสดงในละครเรื่อง "วิวาห์พระสมุทร" ที่ลานเจษฎาบดินทร์ ในปี 2554 และในปี 2555 ได้ร่วมแสดงในละครเวทีเรื่อง "ปริศนา เดอะมิวสิคัล" ในบท "สิรี" พี่สาวคนกลางของปริศนา
โดยก่อนหน้านั้นได้มีโอกาสรู้จักกับกัญญารัตน์ จิรรัชกิจที่ร้านอาหารแห่งหนึ่ง จึงชวนไปร่วมงานในรายการเซย์ไฮ นอกจากนี้ยังได้ร่วมเล่นภาพยนตร์เรื่อง "คิดถึงวิทยา" ของค่าย จีทีเอช ในบทของครูจีจี้ และมีโอกาสได้ไปแคสโฆษณานมตราหมีโกลด์ ร่วมกับ แอน ทองประสม เมื่อแอนเห็นแววจึงพาไปเซ็นสัญญากับทางช่อง 3
มณีรัตน์ได้เข้าเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ในเดือนกุมภาพันธ์ปี 2557 ณัฏฐนันท์ ฉวีวงษ์เลือกให้เธอรับบทเป็น "บัว" ในละครเรื่อง "ข้าบดินทร์" เป็นละครเรื่องแรกของเธอกับทางช่อง 3 และในเดือน พฤษภาคม 2557 ได้แสดงละครเรื่อง หัวใจปฐพี รับบท "เอวา" ของบริษัท ทีวีซีน แอนด์ พิคเจอร์ จำกัด
ครอบครัว.
มณีรัตน์สมรสกับธีรคุปต์ ธรรมมณีวงศ์ ชื่อเล่น หยาง เมื่อวันที่ 25 ธันวาคม พ.ศ. 2561 หลังคบหาได้สี่ปี มีบุตรชายสองคนชื่อ ธีร์กฤตย์ ธรรมมณีวงศ์ (เกิด 24 มกราคม พ.ศ. 2563) ชื่อเล่น ซันซัน และธีทัพพ์ ธรรมมณีวงศ์ (เกิด 19 พฤษภาคม พ.ศ. 2564) ชื่อเล่น เธียรเธียร
จังหวัดมาลูกู

มาลูกู  เป็นจังหวัดของประเทศอินโดนีเซีย โดยประกอบไปด้วยพื้นที่ภาคกลางและภาคใต้ของหมู่เกาะโมลุกกะ เมืองหลักของจังหวัดมาลูกูคืออัมบน บนเกาะอัมบนขนาดเล็ก
หน่วยการบริหาร.
พื้นที่จังหวัดมาลูกูแบ่งออกเป็น 9 อำเภอหรือ"กาบูปาเต็น" 2 นครหรือ"โกตา" และ 118 ตำบลหรือ"เกอจามาตัน"
ประชากร.
<table style="text-align:left; border-collapse:collapse; width:100%;">
<tr style="background:"><th style="text-align:center;" colspan="5">สถิติจำนวนผู้นับถือศาสนาต่าง ๆ ของจังหวัดมาลูกู ในปี ค.ศ. 2010</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">ศาสนา</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อิสลาม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">50.8%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โปรแตสแตนต์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">41.6%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พุทธ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.1%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โรมันคาทอลิก</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.8%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ฮินดู</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.4%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ขงจื้อ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.1%</td>
</tr>
</table>
ทางหลวงแผ่นดินหมายเลข 324

ถนนอู่ทอง หรือ ทางหลวงแผ่นดินหมายเลข 324 สายกาญจนบุรี–จรเข้สามพัน เป็นเส้นทางคมนาคมที่ใช้เดินทางเชื่อมต่อระหว่างจังหวัดกาญจนบุรี และจังหวัดสุพรรณบุรี โดยเริ่มต้นจากแยกทางหลวงแผ่นดินหมายเลข 323 (ถนนแสงชูโต) ในเขตเทศบาลเมืองกาญจนบุรี อำเภอเมืองกาญจนบุรี จังหวัดกาญจนบุรี ขึ้นไปตามทิศตะวันออกเฉียงเหนือ ผ่านอำเภอพนมทวน เข้าเขตจังหวัดสุพรรณบุรี และสิ้นสุดที่แยกจรเข้สามพัน โดยบรรจบกับทางหลวงแผ่นดินหมายเลข 321 (ถนนมาลัยแมน) ใน ตำบลจรเข้สามพัน อำเภออู่ทอง จังหวัดสุพรรณบุรี มีระยะทางประมาณ 48.635 กิโลเมตร
กราฟสองมิติ

กราฟสองมิติ คือเซตของจุดบนปริภูมิสองมิติ ถ้าจุดต่าง ๆ เป็นจำนวนจริงและถ้าใช้พิกัดคาร์ทีเซียน แกนแต่ละแกนจะอธิบายถึงค่าที่อาจเกิดขึ้นได้ของตัวแปรจำนวนจริงแต่ละตัว แกนแนวนอนมักจะเรียกว่า "x" หรือ "แกน x" และแกนแนวยืนมักจะเรียกว่า "y" หรือ "แกน y" แต่ละจุดของกราฟจะอธิบายถึงค่าตัวแปรจำนวนจริงที่สองตัวนั้นที่สัมพันธ์กัน
ในอีกทางหนึ่ง แต่ละจุดของกราฟอาจอธิบายถึงค่าของจำนวนเชิงซ้อนค่าเดียว ในกรณีนี้แกนแนวนอนเรียกว่า "แกนจริง" ซึ่งอธิบายถึงค่าที่อาจเกิดขึ้นว่าเป็นส่วนจริงของจำนวนเชิงซ้อน และแกนแนวยืนเรียกว่า "แกนจินตภาพ" ซึ่งอธิบายถึงค่าที่อาจเกิดขึ้นว่าเป็นส่วนจินตภาพของจำนวนเชิงซ้อน
กราฟของฟังก์ชัน.
ถ้าความสัมพันธ์ระหว่างตัวแปรสองตัวอยู่ในรูปแบบ {{nowrap|1="y" = "f"("x")}} เมื่อ "f" คือฟังก์ชันซึ่งให้ค่า "y" ค่าเดียวที่สอดคล้องกับค่า "x" แต่ละค่าที่สามารถรับได้แล้ว กราฟของมันจะเรียกว่าเป็นกราฟของฟังก์ชัน ฟังก์ชันอาจเป็นฟังก์ชันพหุนามหรือฟังก์ชันอดิศัยก็ได้
ตัวอย่าง กราฟของฟังก์ชันพหุนามกำลังสาม
 <math>f(x)={{x^3}-9x} \!\ </math>
คือ
 <math>\{ (x, {{x^3}-9x}) : x \in \mathbb{R} \}</math>
ถ้านำเซตนี้ไปลงจุดบนระนาบคาร์ทีเซียน จะได้ผลลัพธ์เป็นเส้นโค้งดังภาพ (1)
อีกตัวอย่างหนึ่ง กราฟของฟังก์ชันลอการิทึม ซึ่งเป็นฟังก์ชันอดิศัย
 <math>f(x)={\log_2 (x)} \!\ </math>
คือ
 <math>\{ (x, {\log_2 (x)}) : x > 0 \}</math>
เซตนี้สามารถลงจุดได้ดังภาพ (2)
กราฟของความสัมพันธ์ที่ไม่เป็นฟังก์ชัน.
ในบางกรณี พนุนามสองตัวแปรไม่อาจเขียนให้อยู่ในรูป {{nowrap|1="y" = "f"("x")}} กล่าวอีกนัยหนึ่งคือ มันไม่เป็นฟังก์ชัน ถึงกระนั้นเซตของจุดทั้งหมดที่สอดคล้องกับสมการก็ยังสามารถลงจุดเป็นกราฟสองมิติได้
ตัวอย่างเช่น สมการทั่วไปของรูปวงกลม
 <math>(x-a)^2+(y-b)^2=r</math>
กำหนดให้ รัศมี {{nowrap|1="r" = 1}} และจุดศูนย์กลางอยู่ที่ {{nowrap|1=("a", "b") = (1.2, −0.5)}} จะได้
 <math>(x-1.2)^2+(y+0.5)^2=1</math>
สามารถลงจุดตามที่ค่า "x" และค่า "y" สอดคล้องกับสมการ ดังภาพ (3)
กราฟที่วาดทับกันมากกว่าหนึ่งฟังก์ชัน.
ในบางบริบท การเขียนกราฟหลาย ๆ ฟังก์ชันลงบนแผนภาพเดียวกันก็อาจมีประโยชน์ในการวิเคราะห์และเปรียบเทียบ อย่างเช่น กราฟของอุปสงค์และอุปทานที่ใช้เป็นประจำในทางเศรษฐศาสตร์ ดังภาพ (4) เส้นกราฟที่โค้งลงคืออุปสงค์ "D" คือความต้องการของผู้มีอำนาจซื้อในแต่ละราคา เส้นกราฟที่โค้งขึ้นคืออุปทาน "S" คือความสามารถในการผลิตในแต่ละราคา จุดที่เส้นโค้งทั้งสองตัดกันคือจุดสมดุล ซึ่งเป็นราคา "P" และปริมาณ "Q" ของผลิตภัณฑ์ที่เหมาะสมที่ควรผลิต นอกจากนี้แผนภาพนี้แสดงให้เห็นถึงการเปลี่ยนแปลงอุปสงค์ที่เพิ่มขึ้นจาก "D"1 เป็น "D"2 ส่งผลให้ทั้งราคาและปริมาณที่สมดุลเพิ่มขึ้นจากเดิม
กราฟของรูปร่างเรขาคณิต.
รูปร่างเรขาคณิตสองมิติคือเซตของจุดที่ถูกจำกัดขอบเขตโดยส่วนของเส้นตรงหรือเส้นโค้ง ดังนั้นรูปร่างหนึ่ง ๆ ก็อาจสามารถสร้างขึ้นได้จากกราฟของสมการหลายสมการที่เป็นเส้นขอบเขตของมัน รูปหลายเหลี่ยมเป็นรูปร่างที่แต่ละด้านเชื่อมต่อกันด้วยส่วนของเส้นตรงเท่านั้น สิ่งเหล่านี้สามารถทำให้เห็นได้โดยใช้กราฟสองมิติ ตัวอย่างภาพ (5) มีกราฟของรูปหลายเหลี่ยม ได้แก่ รูปสี่เหลี่ยมด้านขนานกับรูปสามเหลี่ยมมุมฉาก และกราฟของรูปวงกลมแสดงอยู่ด้วยกัน
ทางหลวงแผ่นดินหมายเลข 367

ทางหลวงแผ่นดินหมายเลข 367 หรือ ทางเลี่ยงเมืองกาญจนบุรี เริ่มตั้งแต่สามแยกท่าล้อ ในอำเภอท่าม่วง จังหวัดกาญจนบุรี สิ้นสุดที่สี่แยกแก่งเสี้ยน ในอำเภอเมือง จังหวัดกาญจนบุรี เพื่อใช้เป็นเส้นทางมุ่งหน้าไปยังอำเภอทองผาภูมิ อำเภอสังขละบุรี และพรมแดนพม่าที่ช่องผ่านแดนบ้านพุน้ำร้อน โดยไม่ต้องเข้าตัวเมืองที่มีการจราจรหนาแน่น รวมระยะทางทั้งหมด 13.154 กิโลเมตร ทางหลวงแผ่นดินหมายเลข 367 ได้ถูกกำหนดเป็นส่วนหนึ่งของทางหลวงเอเชียสาย 123 ตลอดทั้งสาย แต่เดิม ทางหลวงแผ่นดินหมายเลข 367 ถูกกำหนดให้เป็นส่วนหนึ่งของทางหลวงแผ่นดินหมายเลข 323
ทางหลวงแผ่นดินหมายเลข 227

ทางหลวงแผ่นดินหมายเลข 227 สายกาฬสินธุ์–พังโคน เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดกาฬสินธุ์กับจังหวัดสกลนคร และมีเส้นทางคาบเกี่ยวไปยังจังหวัดอุดรธานี มีระยะทางตลอดทั้งสาย 162.667 กิโลเมตร
เส้นทางมีเริ่มต้นในทางทิศใต้ จากทางแยกระหว่างถนนบุญกว้างกับถนนอนรรฆนาค ในเขตเทศบาลเมืองกาฬสินธุ์ อำเภอเมืองกาฬสินธุ์ มุ่งไปยังทิศเหนือไปยังอำเภอสหัสขันธ์ เมื่อถึงตำบลโนนบุรี เส้นทางจะเลี้ยวไปทางขวาอ้อมเขื่อนลำปาว ผ่านบางส่วนของอำเภอสมเด็จ เข้าอำเภอคำม่วง อำเภอสามชัย แล้วเข้าเขตจังหวัดอุดรธานี ผ่านอำเภอวังสามหมอ แล้วเลี้ยวขวาขึ้นไปทางทิศเหนือไปยังจังหวัดสกลนคร ผ่านอำเภอวาริชภูมิ และสิ้นสุดที่อำเภอพังโคน และสามารถเชื่อมต่อกับทางหลวงแผ่นดินหมายเลข 222 ไปยังจังหวัดบึงกาฬได้
จังหวัดจัมบี

จัมบี  เป็นจังหวัดของประเทศอินโดนีเซีย จังหวัดอยู่ทางตอนกลางของเกาะสุมาตรา ประเทศอินโดนีเซีย มีเมืองหลักชื่อจัมบี
จังหวัดมีเนื้อที่ 50,058.16 ตารางกิโลเมตร และมีประชากร 3,092,265 คน ตามการสำรวจสำมะโนประชากร ปี ค.ศ. 2010 โดยเดือนมกราคม ค.ศ. 2014 มีประชากรเพิ่มขึ้นถึง 3,412,459 คน
หน่วยการบริหาร.
พื้นที่จังหวัดอาเจะฮ์แบ่งออกเป็น 9 อำเภอหรือ"กาบูปาเต็น" 2 นครหรือ"โกตา" และ 141 ตำบลหรือ"เกอจามาตัน"
จังหวัดรีเยา

รีเยา  เป็นหนึ่งใน 33 จังหวัดของประเทศอินโดนีเซีย ตั้งอยู่ทางภาคตะวันออกของเกาะสุมาตราซึ่งจรดช่องแคบมะละกา มีเมืองหลักชื่อเปอกันบารู
จังหวัดมีเนื้อที่ 72,569 ตารางกิโลเมตร และมีประชากร 5,538,367 คน ตามการสำรวจสำมะโนประชากร ปี ค.ศ. 2010 และตามการประมาณในเดือนมกราคม ค.ศ. 2014 มีประชากรเพิ่มขึ้นถึง 6,358,636 คน
หน่วยการบริหาร.
พื้นที่จังหวัดรีเยาแบ่งออกเป็น 10 อำเภอหรือ"กาบูปาเต็น" 2 นครหรือ"โกตา" และ 169 ตำบลหรือ"เกอจามาตัน"
ทางหลวงแผ่นดินหมายเลข 406

ทางหลวงแผ่นดินหมายเลข 406 (สายปากจ่า–ตำมะลัง) เป็นทางหลวงแผ่นดินที่เชื่อมต่อระหว่าง 2 จังหวัดที่อยู่ภาคใต้ฝั่งตะวันออกและฝั่งตะวันตก ได้แก่ จังหวัดสงขลากับจังหวัดสตูล มีระยะทางตลอดทั้งสาย 99.89 กิโลเมตร นอกจากนี้ ยังเป็นทางหลวงสายสำคัญที่เชื่อมต่อจากถนนเพชรเกษมไปยังจังหวัดสตูลอีกด้วย
รายละเอียดของเส้นทาง.
เส้นทางมีจุดเริ่มต้นในทางทิศตะวันออกเฉียงเหนือบนทางหลวงชนบท พท.5051 ที่ตำบลเกาะนางคำ อำเภอปากพะยูน จังหวัดพัทลุง ข้ามคลองหลวงเข้าเขตจังหวัดสงขลา ลงไปยังทิศใต้เข้าอำเภอควนเนียง จากนั้นเส้นทางก็เลี้ยวไปทางทิศตะวันตกเฉียงใต้ผ่านอำเภอรัตภูมิ โดยช่วงที่ผ่านอำเภอนี้ถนนมีชื่อว่า "ถนนยนตรการกำธร" ซึ่งเดิมมีชื่อเรียกว่า ทางหลวงแผ่นดินสายควนเนียง–สตูล ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่หลวงยนตรการกำธร (มล รณะนันทน์) นายช่างผู้สร้าง จากนั้นเส้นทางเข้าจังหวัดสตูล ผ่านอำเภอควนกาหลง อำเภอควนโดน แล้วเข้าอำเภอเมืองสตูล ในช่วงที่ถนนผ่านเทศบาลเมืองสตูลมีชื่อว่าว่า "ถนนสตูลธานี" และ "ถนนบุรีวาณิช" แล้วสิ้นสุดที่แยกทางเข้าด่านศุลกากรสตูล ตำบลตำมะลัง เรียกถนนในช่วงสิ้นสุดนี้ว่า "ถนนศุลกานุกูล"
ทางหลวงแผ่นดินหมายเลข 406 ในช่วงเริ่มต้นเป็นถนนขนาด 2 ช่องจราจร และขยายเป็น 4 ช่องจราจรเมื่อผ่านแยกคูหา จนถึงอำเภอเมืองสตูล เมื่อพ้นตัวเมืองไปแล้วถนนจะลดเหลือ 2 ช่องจราจรอีกครั้งจนถึงด่านศุลกากรสตูล
แต่เดิมทางหลวงแผ่นดินหมายเลข 406 มีระยะทางตั้งแต่จากอำเภอควนเนียงถึงตัวเมืองสตูลเท่านั้น แต่ได้มีการขยายระยะทางทั้งด้านทิศเหนือและทิศใต้ โดยควบรวมทางหลวงแผ่นดินหมายเลข 4111 ในเขตจังหวัดสงขลา (เกาะนางคำ - ควนเนียง) และทางหลวงแผ่นดินหมายเลข 4183 ในเขตจังหวัดสตูล (เมืองสตูล - ด่านศุลกากรสตูล)
รายชื่อทางแยก.
<templatestyles src="Reflist/styles.css" />
วอลเลย์บอลชายทีมชาติฟิลิปปินส์

วอลเลย์บอลชายทีมชาติฟิลิปปินส์  ทีมนี้ได้รับการบริหารโดยสหพันธ์วอลเลย์บอลฟิลิปปินส์ เป็นทีมชาติวอลเลย์บอลของประเทศฟิลิปปินส์ และเป็นส่วนหนึ่งในการแข่งขันวอลเลย์บอลระดับนานาชาติ
ประวัติการแข่งขัน.
วอลเลย์บอลชิงแชมป์เอเชีย.
<templatestyles src="Col-begin/styles.css"/>
ทางหลวงแผ่นดินหมายเลข 410

ทางหลวงแผ่นดินหมายเลข 410 (สายปัตตานี–เบตง) เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดปัตตานีกับจังหวัดยะลา มีเส้นทางเลียบแม่น้ำปัตตานี มีระยะทางตลอดทั้งสาย 163.776 กิโลเมตร นอกจากนี้ เส้นทางยังเชื่อมต่อกับพรมแดนประเทศมาเลเซียอีกด้วย
รายละเอียดของเส้นทาง.
เส้นทางมีจุดเริ่มต้นทางทิศเหนือบนทางหลวงแผ่นดินหมายเลข 42 ในอำเภอเมืองปัตตานี จังหวัดปัตตานี จากนั้นมุ่งไปทางทิศใต้ ผ่านอำเภอยะรัง แล้วเข้าสู่อำเภอเมืองยะลา จังหวัดยะลา เข้าเขตเทศบาลนครยะลา โดยถนนในช่วงผ่านเทศบาลมีชื่อถนนว่า "ถนนสิโรรส" และ "ถนนสุขยางค์" จากนั้นเข้าอำเภอกรงปินัง อำเภอบันนังสตา ข้ามแม่น้ำปัตตานี เข้าอำเภอธารโต แล้วเลียบเขื่อนบางลาง จากนั้นเข้าอำเภอเบตง และสิ้นสุดที่เทศบาลเมืองเบตง และถ้าเลี้ยวขวาจะสามารถออกไปยังประเทศมาเลเซียได้ โดยผ่านด่านตรวจคนเข้าเมืองเบตง
ประวัติ.
ทางหลวงแผ่นดินหมายเลข 410 ประกอบด้วยถนน 2 สายทาง คือ 1. ถนนสิโรรส ซึ่งเดิมมีชื่อเรียกว่า ทางหลวงแผ่นดินสายปัตตานี-ยะลา ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายสุบิน สิโรรส นายช่างแขวง และ 2. ถนนสุขยางค์ ซึ่งเดิมมีชื่อเรียกว่า ทางหลวงแผ่นดินสายยะลา-เบตง ได้รับการตั้งชื่อดังกล่าวในวันเดียวกัน เพื่อเป็นเกียรติแก่พระยาสารศาสตร์ ศิริลักษณ์ (สารศาสตร์ ศิริลักษณ์ สุขยางค์) อดีตนายช่างทางเอก
รูปร่างและรูปทรงเรขาคณิต

รูปร่างเรขาคณิต หรือ รูปทรงเรขาคณิต คือสารสนเทศเชิงเรขาคณิตที่คงเหลืออยู่หลังจากตัดข้อมูลตำแหน่ง ขนาด การจัดวาง และการสะท้อน ออกจากการพรรณนาของวัตถุทางเรขาคณิตแล้ว หมายความว่า ไม่ว่าจะย้ายตำแหน่งรูปร่าง ขยายหรือย่อรูปร่าง หมุนรูปร่าง หรือสะท้อนรูปร่างในกระจก รูปร่างก็ยังคงเดิมเหมือนต้นฉบับ คือไม่เปลี่ยนไปเป็นรูปร่างอื่น ทั้งนี้คำว่า "รูปร่าง" หรือ "รูป" ใช้เรียกวัตถุที่ไม่เกินสองมิติ ส่วนคำว่า "รูปทรง" หรือ "ทรง" ใช้เรียกวัตถุตั้งแต่สามมิติขึ้นไป
วัตถุต่าง ๆ ที่มีรูปร่างเหมือนกัน เราจะกล่าวว่าวัตถุเหล่านั้นคล้ายกัน (similar) และถ้าวัตถุเหล่านั้นมีขนาดเดียวกันด้วย เราจะกล่าวว่าวัตถุเหล่านั้นสมภาคกันหรือเท่ากันทุกประการ (congruent)
รูปร่างเรขาคณิตสองมิติหลายรูป สามารถนิยามขึ้นได้จากเซตของจุด (point) หรือจุดยอด (vertex) กับเส้นตรง (line) ที่เชื่อมโยงจุดเหล่านั้นอย่างต่อเนื่องเป็นลูกโซ่ปิด ตลอดจนจุดที่อยู่ภายในรูปร่างที่เป็นผลลัพธ์ รูปร่างเช่นนั้นเรียกว่ารูปหลายเหลี่ยม (polygon) เช่น รูปสามเหลี่ยม รูปสี่เหลี่ยม รูปห้าเหลี่ยม ฯลฯ รูปร่างนอกเหนือจากนี้อาจมีขอบเขตเป็นเส้นโค้ง เช่น รูปวงกลมหรือรูปวงรี เป็นต้น
ในทางเดียวกัน รูปทรงเรขาคณิตสามมิติหลายรูป สามารถนิยามขึ้นได้จากเซตของจุดยอด เส้นตรงที่เชื่อมโยงจุดยอดเหล่านั้น และหน้า (face) ที่ปิดล้อมโดยเส้นตรงเหล่านั้น ตลอดจนจุดที่อยู่ภายในรูปทรงที่เป็นผลลัพธ์ รูปทรงเช่นนั้นเรียกว่าทรงหลายหน้า (polyhedron) เช่น ทรงลูกบาศก์ ทรงพีระมิด ทรงสี่หน้าปรกติ ฯลฯ รูปทรงนอกเหนือจากนี้อาจมีขอบเขตเป็นผิวโค้ง เช่น ทรงกลมหรือทรงรี เป็นต้น
รูปทรงในมิติที่สูงกว่านี้ เกิดจากการคำนวณทางทฤษฎี ไม่สามารถสร้างวัตถุขึ้นได้ในโลกความจริง แต่แสดงให้เห็นได้ผ่านการฉาย (projection) ให้เป็นภาพสองมิติ
รูปร่างหนึ่ง ๆ จะเรียกว่าเป็น คอนเวกซ์พอลิโทป (convex polytope) ถ้าทุกจุดบนส่วนของเส้นตรงที่ลากผ่านจุดสองจุดใด ๆ ภายในรูปร่าง เป็นส่วนหนึ่งของรูปร่างนั้น
ทางหลวงแผ่นดินหมายเลข 111

ทางหลวงแผ่นดินหมายเลข 111 หรือ ทางเลี่ยงเมืองพิจิตร เป็นทางหลวงแผ่นดินสายสำคัญในจังหวัดพิจิตร มีเส้นทางเลี่ยงตัวเมืองพิจิตรภายในอำเภอเมืองพิจิตร มีระยะทางตลอดทั้งสาย 12.5 กิโลเมตร เป็นทางหลวงแผ่นดินขนาด 2 ช่องจราจร แต่ออกแบบมาเพื่อให้สามารถขยายถนนเป็นทางคู่หรือถนนที่มี 4 ช่องจราจรขึ้นไปได้ ดังเช่นในช่วงที่ผ่านโรงเรียนสระหลวงพิทยาคมจนถึงสี่แยกยอแซฟ ที่เป็นถนนขนาด 4 ช่องจราจร
รายละเอียดของเส้นทาง.
เส้นทางเริ่มต้นทางทิศตะวันออกบนทางหลวงแผ่นดินหมายเลข 115 (สายกำแพงเพชร−สากเหล็ก) ที่แยกเนินสมอ ตำบลป่ามะคาบ จากนั้นเส้นทางก็มุ่งลงทิศใต้ผ่านตำบลปากทาง โค้งไปทางทิศตะวันตกผ่านตำบลท่าหลวง ข้ามทางรถไฟ ข้ามแม่น้ำน่าน ตัดกับทางหลวงแผ่นดินหมายเลข 113 ที่แยกยอแซฟ ผ่านตำบลในเมือง ผ่านวงเวียน ซึ่งเป็นจุดตัดกับถนนบึงสีไฟ เข้าตำบลคลองคะเชนทร์ และบรรจบกับทางหลวงแผ่นดินหมายเลข 115 อีกครั้งที่แยกดงชะพลู ตำบลคลองคะเชนทร์
เดิมรหัสสายทางนี้เคยใช้รหัสสายทางของทางหลวงแผ่นดินหมายเลข 115 (ถนนกำแพงเพชร–พิจิตร เดิม) ช่วงทางเลี่ยงเมืองพิจิตร แต่ในช่วงประมาณปี พ.ศ. 2557 ได้มีการเปลี่ยนรหัสสายทางเป็น ทางหลวงแผ่นดินหมายเลข 111 (ถนนสากเหล็ก–พิจิตร เดิม)
สโมสรฟุตบอลโดม

โดม เอฟซี เป็นสโมสรฟุตบอลอาชีพในประเทศไทย โดยเป็นทีมในโครงการพัฒนาฟุตบอลของมหาวิทยาลัยธรรมศาสตร์ และดำเนินการโดยมูลนิธิฟุตบอลธรรมศาสตร์ ปัจจุบันได้ถอนทีมออกจากไทยลีก3เป็นที่เรียบร้อย
ประวัติ.
สโมสรโดม เอฟซี ก่อตั้งขึ้นเมื่อราวเดือนธันวาคม 2557 โดยเป็นหนึ่งในโครงการพัฒนาฟุตบอลของมหาวิทยาลัยธรรมศาสตร์ ซึ่งได้มีการยื่นเรื่องให้กับสมาคมฟุตบอลแห่งประเทศไทยฯในการส่งทีมเข้าแข่งขันฟุตบอลดิวิชั่น 2 เมื่อปี 2556 แต่ไม่ผ่านการพิจารณา อย่างไรก็ตามสโมสรได้นำแผนดังกล่าวมาปรับปรุงและได้ยื่นเรื่องเสนอต่อสมาคมฟุตบอลอีกครั้งในปี 2557 และได้รับอนุมัติให้เข้าร่วมการแข่งขัน โดยอยู่ในโซนกรุงเทพและภาคกลาง
แต่เดิม เคยการผลักดันของเหล่าศิษย์เก่าให้มีการตั้งสโมสรฟุตบอลอาชีพหลายปี แล้ว แต่ยังไม่ประสบความสำเร็จ เพราะยังไม่ได้หารือกันอย่างจริงจัง ซึ่งเมื่อปี 2552 ก็มีการนำแนวคิดตั้งสโมสรดังกล่าวเข้ามาพูดถึง หลังจากทีมมหาวิทยาลัยกรุงเทพฯ และ จุฬาลงกรณ์มหาวิทยาลัย ประสบความสำเร็จในการพัฒนานักกีฬาฟุตบอล 
สโมสรโดม เอฟซี เป็นสโมสรฟุตบอลของชาวธรรมศาสตร์ มีเป้าหมายเพื่อพัฒนานักกีฬา ป้อนเข้าสู่ระดับชาติอย่างต่อเนื่อง ผ่านโครงการพัฒนากีฬาฟุตบอล โดยไม่ใช้นักกีฬาต่างชาติ และมีฐานแผนบอลอยู่รอบพื้นที่มหาวิทยาลัยธรรมศาสตร์ ศูนย์รังสิต อ.คลองหลวง จ.ปทุมธานี และศิษย์เก่าทั่วประเทศ ผ่านการบริหารงานร่วมของมูลนิธิฟุตบอลธรรมศาสตร์ และศูนย์บริการการกีฬามหาวิทยาลัยธรรมศาสตร์
สโมสรโดม เอฟซี มีสำนักงานตั้งอยู่ที่ ยิมเนเซียม 7, มหาวิทยาลัยธรรมศาสตร์ ศูนย์รังสิต
สนามแข่งขัน.
สโมสรโดม เอฟซี ใช้สนามธรรมศาสตร์ สเตเดียม เป็นสนามเหย้า โดยเป็นสนามฟุตบอลมาตรฐาน เป็นเก้าอี้ทั้งสนาม ขนาดความจุ 20,000 ที่นั่ง และมีสิ่งอำนวยความสะดวกครบถ้วน ประกอบไปด้วย
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
โรงเรียนอัลฟุรกอนศึกษา-อยุธยา

โรงเรียนอัลฟุรกอนศึกษา ตั้งอยู่ เลขที่ 98, ม.1, ต.ลาดบัวหลวง, อ.ลาดบัวหลวง, จ.พระนครศรีอยุธยา 13230, โทร: 035-782245, 035-782246, 081-702 2275
ประวัติ.
โรงเรียนอัลฟุรกอนศึกษาได้รับใบอนุญาตให้เปิดเป็นโรงเรียนสอนศาสนาและภาษาอาหรับ ตั้งแต่วันที่ 29 พฤศจิกายน 2538 บนเนื้อที่ 5 ไร่ ซึ่งได้รับบริจาคจากผู้มีจิตศรัทธาคือ ฮัจญะฮฺมัยมูนะฮฺ ขุนทอง (ร่อฮิมะฮัลลอฮฺ) มีอิหม่ามเชคอาลี อีซา (ร่อฮิมะฮุลลอฮฺ) เป็นผู้อำนวยการสอน และริเริ่มกิจการ พร้อมทั้งได้รับเงินบริจาคจากพี่น้องมุสลิมผู้มีจิตศรัทธาหลายท่านที่ให้การสนับสนุน ทำให้กิจการดำเนินไปด้วยดีโรงเรียนอัลฟุรกอนศึกษา เป็นโรงเรียนประจำ มีทั้งนักเรียนชายและหญิง แรกเริ่มอาคารเรียนเป็นเพียงอาคารไม้ 2 ชั้น มี 6 ห้องเรียน มีหอพักนักเรียนหญิง เป็นอาคารคอนกรีตเสริมเหล็กสูง 4 ชั้น มีทั้งหมด 8 ห้อง
ส่วนหอพักนักเรียนชายพักรวมกันอยู่ใต้มัสยิด ซึ่งอยู่ด้านหน้าของโรงเรียน
ต่อมาเมื่อมีนักเรียนเพิ่มมากขึ้น หอพักและห้องเรียนไม่สามารถรองรับนักเรียนเข้าใหม่ได้เพียงพอ ทางโรงเรียนจึงได้สร้างอาคารเรียนหลังใหม่ขึ้นอีกหลังหนึ่ง เป็นอาคารคอนกรีตเสริมเหล็ก 4 ชั้น เมื่อวันที่ 31 ตุลาคม 2541
ชั้นบนของอาคารเป็นที่พักอาศัยของนักเรียนชาย ชั้น 2 และ 3 เปิดเป็นห้องเรียน มีทั้งหมด 9 ห้อง ชั้นล่างเป็นห้องโถงอเนกประสงค์ แบ่งเป็นห้องธุรการ ห้องพักครู และห้องพยาบาล ส่วนหอพักนักเรียนหญิงจากอาคารไม้ที่เคยใช้เป็นที่ทำการสอน ได้เปลี่ยนเป็นหอพักหญิง เนื่องจากอาคารเดิมรองรับนักเรียนหญิงได้ไม่เพียงพอ
สัญลักษณ์โรงเรียน.
"ความหมายของตราสัญลักษณ์" ความรู้คือประทีป العِــلـْـمُ نــُورٌ
ปรัชญาการศึกษา.
รู้จริง ยืนหยัด จริยธรรมดี มีวินัย
โฟวซิโย ยูซุฟ ฮาจี เอเดน

โฟวซิโย ยูซุฟ ฮาจี เอเดน  เป็นนักการเมืองชาวโซมาลี ตั้งแต่ 4 พฤศจิกาย พ.ศ. 2555 ถึง 17 มกราคม พ.ศ. 2557 เธอได้ดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศของโซมาเลีย 
ในปี 2564 โฟวซิโย ยูซุฟ ฮาจี เอเดนเป็นผู้สมัครชิงตำแหน่งประธานาธิบดีในวันที่ 10 ตุลาคม 2564
แลร์รี ซบีสซโก

ลอว์เรนซ์ วิสต์เลอร์ (Lawrence Whistler) เกิดวันที่ 5 ธันวาคม ค.ศ. 1951 เป็นที่รู้จักกันดีในชื่อบนสังเวียน แลร์รี ซบีสซโก (Larry Zbyszko) เป็นนักมวยปล้ำอาชีพชาวอเมริกันและนักเขียน อาจจะรู้จักกันดีที่สุดสำหรับความบาดหมางของเขากับที่ปรึกษาของเขาตำนานมวยปล้ำ บรูโน ซามมาร์ติโน ในช่วงต้นทศวรรษ 1980 และในปี 2015 ได้ถูกเสนอชื่อเข้าสู่ หอเกียรติยศดับเบิลยูดับเบิลยูอี ประจำปี 2015
ทางหลวงแผ่นดินหมายเลข 114

ทางหลวงแผ่นดินหมายเลข 114 เป็นทางหลวงแผ่นดินที่เข้าตัวเมืองลำพูน ซึ่งเป็นทางผ่านเพื่อเข้าสู่ จังหวัดแม่ฮ่องสอน โดยผ่าน อำเภอป่าซาง โดยจะมีทางแยกในเขตตำบลป่าสัก ซึ่งจะเป็น ทางหลวงแผ่นดินหมายเลข 116 เพื่อเข้าสู่ ทางหลวงแผ่นดินหมายเลข 108 ได้ ทำให้ผู้ใช้ทางสามารถไปทางอำเภอป่าซาง,อำเภอบ้านโฮ่ง และอำเภอลี้ รวมทั้งอำเภอทางตอนใต้ของจังหวัดเชียงใหม่และจังหวัดแม่ฮ่องสอนได้ โดยไม่จำเป็นต้องเข้าตัวเมืองเชียงใหม่ สายทางเริ่มต้นที่สามแยกดอยติ ตำบลป่าสัก อำเภอเมืองลำพูน จังหวัดลำพูน และสิ้นสุดที่ถนนเชียงใหม่-ลำพูน ในเขตเทศบาลเมืองลำพูน อำเภอเมืองลำพูน จังหวัดลำพูน มีระยะทางตลอดทั้งสายรวม 4.854 กิโลเมตร
ทั้งนี้ในอนาคตจะมีการทำสะพานต่างระดับบริเวณทางแยกดอยติ เพื่อให้ประชาชนในเขตจังหวัดลำปางหรือทางทิศใต้สามารถสัญจรไปได้ง่ายเช่นกัน
วัฒนา พลายนุ่ม

วัฒนา พลายนุ่ม (ชื่อเล่น: ไมค์; เกิดวันที่ 19 สิงหาคม พ.ศ. 2532) เป็นนักฟุตบอลชาวไทยในตำแหน่งกองกลาง ปัจจุบันได้ลงเล่นให้กับอุทัยธานี ในไทยลีก
ประวัติ.
วัฒนา มีชื่อเล่นว่า ไมค์ เกิดวันที่ 19 สิงหาคม 2532 ที่อำเภอขาณุวรลักษบุรี จังหวัดกำแพงเพชร เป็นลูกคนที่ 2 ในบรรดาพี่น้อง 3 คนโดยวัฒนามีพี่น้องที่เป็นนักฟุตบอลเช่นเดียวกันคือโอม ณัฐกร พลายนุ่ม
ระดับสโมสร.
วัฒนาเริ่มต้นอาชีพนักฟุตบอล มาร่วมทีมปากน้ำโพ เอ็นเอสอาร์ยู หลังจากนั้นได้ย้ายมาร่วมทีมอยุธยา แห่งศึกยามาฮ่าลีกวัน
ในปี 2557 วัฒนาได้ย้ายมาร่วมทีมเอสซีจี เมืองทอง ยูไนเต็ด พร้อมกับชนานันท์ ป้อมบุปผา แต่ก่อนเปิดฤดูกาลวัฒนาได้ถูกทีมพัทยา ยูไนเต็ด ซึ่งเป็นสโมสรพันธมิตรของทีมกิเลนผยองยืมตัวไปใช้งาน
การเปลี่ยนแปลงสภาพภูมิอากาศในรัฐแคลิฟอร์เนีย

รัฐแคลิฟอร์เนียได้เริ่มดำเนินการตามขั้นตอนทางกฎหมายที่มีผลกระทบที่เป็นไปได้ต่อการเปลี่ยนแปลงสภาพภูมิอากาศ โดยการสร้างแรงจูงใจ และมีแผนสำหรับรถยนต์ที่ใช้พลังงานที่สะอาด พลังงานทดแทน และการตรวจสอบที่เข้มงวดเกี่ยวกับการผลิตหมวกแก๊ปที่ก่อให้เกิดมลพิษภายในรัฐ
การกำหนดขอบเขตของแผนการ.
การพัฒนาของการกำหนดขอบเขตเป็นข้อตกลงกลางของ เอบี 32 ที่เรียกร้องให้รัฐแคลิฟอร์เนียลดการปล่อยแก๊สเรือนกระจกให้เท่ากับระดับเมื่อ พ.ศ. 2533 ภายในปี พ.ศ. 2563
พังก์โกส์เอกซ์

พังก์โกส์เอกซ์ เป็นอัลบั้มรวมเพลงลำดับที่ 11 ในเหล่าอัลบั้ม "พังก์โกส์..." ที่สร้างขึ้นโดยค่ายเพลงเฟียร์เลสเรเคิดส์ ออกจำหน่ายเมื่อวันที่ 25 มกราคม พ.ศ. 2554 และมีเพลงคัฟเวอร์สำหรับประกอบงานวินเทอร์เอกซ์เกมส์ เมื่อปี พ.ศ. 2554
เพลงทุกเพลงที่ได้นำมารวบรวมต่างก็ได้เคยรวมอยู่ทั้งในอัลบั้ม "พังก์โกส์คลาสสิกร็อก" หรือ "พังก์โกส์ป็อป 3" ยกเว้น 2 แทร็กแรกที่คัฟเวอร์โดย The Word Alive และ Sparks the Rescue ซึ่งเป็นงานที่คัฟเวอร์ใหม่สำหรับรวบรวมในอัลบั้มนี้โดยเฉพาะ
ฟุตบอลลีกแชมเปียนชิป ฤดูกาล 2015–16

ฟุตบอลลีกแชมเปียนชิป ฤดูกาล 2015–16 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 12 ของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน โดยจะเริ่มต้นฤดูกาลวันที่ 7 สิงหาคม ค.ศ. 2015 และจะสิ้นสุดฤดูกาลวันที่ 7 พฤษภาคม ค.ศ. 2016. ตารางแข่งขันจะประกาศออกมาให้ทราบในวันที่ 17 มิถุนายน 2015
ทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2014-15, 3 ทีมที่ตกชั้นจากพรีเมียร์ลีก ฤดูกาล 2014–15 และอีก 3 ทีมที่เลื่อนชั้นจากฟุตบอลลีกวัน ฤดูกาล 2014-15
การเปลี่ยนแปลงทีม.
<templatestyles src="Col-begin/styles.css"/>
 "ณ วันที่ 7 พฤษภาคม ค.ศ. 2016"
 "ณ วันที่ 7 พฤษภาคม ค.ศ. 2016"
 "ณ วันที่ 7 พฤษภาคม ค.ศ. 2016"
สถิติผู้เข้าชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 7 พฤษภาคม ค.ศ. 2016แหล่งข้อมูล: "หมายเหตุ:"'1: ทีมที่ลงเล่นพรีเมียร์ลีกฤดูกาลที่แล้ว.2: ทีมที่ลงเล่นลีกวันฤดูกาลที่แล้ว.
คิงฟอร์อะเดย์ (เพลงเพียร์ซเดอะเวล)

คิงฟอร์อะเดย์  เป็นเพลงของวงดนตรีชาวอเมริกัน เพียร์ซเดอะเวล ออกจำหน่ายเมื่อวันที่ 5 มิถุนายน พ.ศ. 2555 เป็นเพลงที่มีการร่วมขับร้องกับ เคลลิน ควินน์ จากวง สลีปปิงวิทไซเรนส์ เป็นซิงเกิลแรกจากสตูดิโออัลบั้มชุดที่ 3 ของวง "Collide with the Sky" ออกจำหน่ายในปี พ.ศ. 2555
ในวันที่ 6 สิงหาคม พ.ศ. 2555 มิวสิกวิดีโอได้ออกเผยแพร่อย่างเป็นทางการ เพลงนี้ไม่ได้เข้าสู่ชาร์ตซิงเกิลบิลบอร์ดฮอต 100 แต่ได้ติดในชาร์ต Hot Rock Songs และชาร์ต Billboard Digital Rock Songs ซึ่งทั้งคู่เป็นชาร์ตของ "บิลบอร์ด" เพลง "คิงฟอร์อะเดย์" ได้เสนอชื่อเข้าชิงทั้งในสาขาซิงเกิลยอดเยี่ยมและวิดีโอยอดเยี่ยมในเคอร์แรง! อะวอดส์ แห่งปี พ.ศ. 2556
วอลเลย์บอลชายชิงแชมป์โลก 1970

วอลเลย์บอลชายชิงแชมป์โลก 1970  เป็นการแข่งขันวอลเลย์บอลที่จัดขึ้นใน ประเทศบัลแกเรีย เป็นครั้งที่เจ็ดของการแข่งขัน ระหว่างวันที่ 20 กันยายน – 10 ตุลาคม พ.ศ. 2513
วอลเลย์บอลชายชิงแชมป์โลก 1974

วอลเลย์บอลชายชิงแชมป์โลก 1974  เป็นการแข่งขันวอลเลย์บอลที่จัดขึ้นในประเทศเม็กซิโก เป็นครั้งที่แปดของการแข่งขัน ระหว่างวันที่ 12–28 ตุลาคม พ.ศ. 2517
อันดับการแข่งขัน.
<templatestyles src="Col-begin/styles.css"/>
เทศบาลเมืองตาก

เทศบาลเมืองตาก เป็นเทศบาลเมืองแห่งหนึ่งในอำเภอเมืองตาก จังหวัดตาก ตั้งอยู่ริมแม่น้ำปิง เป็นเมืองศูนย์กลางของจังหวัด ในปี พ.ศ. 2560 เมืองตากมีประชากรจำนวน 16,922 คน เขตเทศบาลมีพื้นที่ 7.27 ตารางกิโลเมตร มีพื้นที่ครอบคลุม 4 ตำบล ได้แก่ ตำบลหัวเดียด ตำบลหนองหลวง ตำบลระแหง และตำบลเชียงเงิน อยู่ในฝั่งตะวันออกของแม่น้ำปิง
ประวัติ.
เทศบาลเมืองตากได้รับการแต่งตั้งเป็นเทศบาลเมือง ตามราชกิจจานุเบกษาตั้งแต่วันที่ 14 มีนาคม พ.ศ. 2479 เดิมเขตเทศบาลเมืองตาก มีเนื้อที่ 3.4 ตารางกิโลเมตร ต่อมากระทรวงมหาดไทยอนุมัติให้ขยายเขตเทศบาลเมืองตากออกไปอีก 1.8 ตารางกิโลเมตร เนื่องจากมีชุมชนรวมกันอยู่หนาแน่น และจำเป็นต้องขยายสถานที่ราชการไปปลูกสร้างในที่เหมาะสม เทศบาลเมืองตากจึงมีเนื้อที่เพิ่มขึ้นเป็น 5.2 ตารางกิโลเมตร
สำนักงานเทศบาลเมืองตาก เดิมตั้งอยู่ในที่ดินวัดร้างตรงมุมถนนมหาดไทยบำรุง ตัดกับถนนเทศบาลบำรุง ต่อมาในปี พ.ศ. 2507 คณะกรรมการพัฒนาภาคเหนือได้กำหนดเอาทั้งที่ดินและอาคารต่าง ๆ อันเป็นที่ตั้งของเทศบาล หลังเดิมมาก่อสร้างศูนย์ราชการตามผังเมืองตากใหม่ และได้ให้เทศบาลใช้ศาลากลางจังหวัดเก่าเป็นสำนักงานเทศบาลเมืองตากแทนสำนักงานเดิม ตั้งแต่ปี พ.ศ. 2510 จนถึงปัจจุบัน
ทางหลวงแผ่นดินหมายเลข 3454

ทางหลวงแผ่นดินหมายเลข 3454 (สายแยกเข้าโรงเรียนคุรุประชาสรรค์–เสนา) เป็นทางหลวงแผ่นดินที่มีแนวเส้นทางขนานไปกับแม่น้ำน้อย ผ่านจังหวัดต่าง ๆ ได้แก่ จังหวัดชัยนาท จังหวัดสิงห์บุรี จังหวัดอ่างทอง และ จังหวัดพระนครศรีอยุธยา ตลอดเส้นทางมีจำนวนสองช่องการจราจร ช่วงตำบลเชิงกลัด จังหวัดสิงห์บุรี มีสี่ช่องจราจรในระยะ 1 กิโลเมตร และ ช่วงตัวอำเภอผักไห่ มีสี่ช่องจราจร ประมาณ 2 กิโลเมตร ในปีพ.ศ. 2565 ช่วงสี่แยกวิเศษชัยชาญไปทางกำลังขยายช่องทางจราจรเป็นสี่ช่อง ระยะทางตลอดทั้งสาย 111.572 กิโลเมตร
รายละเอียดของเส้นทาง.
ทางหลวงสายนี้มีเส้นทางแยกมาจากทางหลวงแผ่นดินหมายเลข 340 ที่ตำบลแพรกศรีราชา อำเภอสรรคบุรี จังหวัดชัยนาท เส้นทางมุ่งไปทางทิศตะวันออกเฉียงใต้ขนานไปกับแม่น้ำน้อย ผ่านโรงเรียนคุรุประชาสรรค์ จากนั้นเข้าเขตจังหวัดสิงห์บุรี ผ่านอำเภอบางระจัน อำเภอค่ายบางระจัน อำเภอท่าช้าง จากนั้นเข้าจังหวัดอ่างทอง ผ่านอำเภอโพธิ์ทอง อำเภอวิเศษชัยชาญ เข้าสู่จังหวัดพระนครศรีอยุธยา ผ่านอำเภอผักไห่ และเข้าอำเภอเสนา โดยผ่านสะพานข้ามแม่น้ำน้อย ก่อนที่จะสิ้นสุดบริเวณสี่แยกบนทางหลวงแผ่นดินหมายเลข 3263 ที่ตำบลบางนมโค และเชื่อมต่อกับทางหลวงแผ่นดินหมายเลข 3111 สามารถเดินทางไปยังจังหวัดปทุมธานีได้
ดับเบิลยูดับเบิลยูอี เพอร์ฟอร์มเมนซ์ เซ็นเตอร์

ดับเบิลยูดับเบิลยูอี เพอร์ฟอร์มเมนซ์ เซ็นเตอร์ เป็นโรงเรียนฝึกมวยปล้ำอาชีพอย่างเป็นทางการของ ดับเบิลยูดับเบิลยูอี เช่นเดียวกับ การฝึก ,วิทยาศาสตร์การกีฬา และกีฬาสิ่งอำนวยความสะดวกทางการแพทย์ ตั้งอยู่ในออร์แลนโด ,รัฐฟลอริดา และก่อตั้งเมื่อวันที่ 12 กรกฎาคม ค.ศ. 2013 ซึ่งไม่ได้เปิดให้กับประชาชนทั่วไป
เบื้องหลัง.
The Performance Center เป็นบ้านของการฝึกเพื่อพัฒนาทักษะมวยปล้ำของ ดับเบิลยูดับเบิลยูอี ,ดับเบิลยูดับเบิลยูอี เอ็นเอ๊กซ์ที สถานที่ปกคลุมด้วยพื้นที่ 26,000 ตารางฟุตและรวมถึง 7 เวทีมวยปล้ำฝึก
การเข้าร่วมพิธีเปิดโดยมี พอล "ทริปเปิล เอช" เลเวสก์ รองประธานผู้บริหารอาวุโสด้านความสัมพันธ์ของนักมวยปล้ำและการจัดแสดงของ WWE ,สเตฟานี แม็กแมน รองประธานผู้บริหารฝ่ายเขียนบท ,เคน โกลด์สโตน ประธานกรรมการฝ่ายปฏิบัติการของ Full Sail University ,John P. Saboor รองประธานอาวุโสฝ่ายกิจกรรมพิเศษของ WWE และริค สก็อตต์ ผู้ว่าการรัฐฟลอริดา สก็อตต์กล่าวว่า "ผมรักทุกคนที่จะนำงานให้กับรัฐของเรา พวกเขามีความสามารถทั้งหมดนี้ได้ที่นี่ ทุกคน, เมื่อพวกเขามาที่นี่เพื่อทำงานที่นี่พวกเขาต้องการที่จะอยู่ที่นี่ งานทุกอย่างเป็นสิ่งที่สำคัญ
ฟุตบอลลีกวัน ฤดูกาล 2015–16

ฟุตบอลลีกวัน ฤดูกาล 2015–16 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฟุตบอลลีกวัน ฤดูกาลที่ 12 ของลีกภายใต้ชื่อปัจจุบันและในฤดูกาลที่ 23 ภายใต้รูปแบบการแบ่งลีกปัจจุบัน
ทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2014-15, 3 ทีมที่ตกชั้นจากฟุตบอลลีกแชมเปียนชิป ฤดูกาล 2014–15 และอีก 4 ทีมที่เลื่อนชั้นจากฟุตบอลลีกทู ฤดูกาล 2014-15
การเปลี่ยนแปลงทีม.
<templatestyles src="Col-begin/styles.css"/>
 "ณ วันที่ 29 พฤษภาคม ค.ศ. 2016"
ทางหลวงแผ่นดินหมายเลข 2195

ทางหลวงแผ่นดินหมายเลข 2195 สายเชียงคาน–เหมืองแพร่ เป็นทางหลวงแผ่นดินที่มีลักษณะทอดยาวไปตามแม่น้ำเหือง และ แม่น้ำโขง ไปทางด้านทิศตะวันตก จากเขตเทศบาลตำบลเชียงคาน โดยแยกออกมาจากทางหลวงแผ่นดินหมายเลข 201 และ ทางหลวงแผ่นดินหมายเลข 211 ในอำเภอเชียงคาน จังหวัดเลย และสิ้นสุดใน อำเภอนาแห้ว จังหวัดเลย บรรจบกับทางหลวงแผ่นดินหมายเลข 2113 และ ทางหลวงแผ่นดินหมายเลข 1268 โดยตัดผ่านอำเภอเชียงคาน อำเภอท่าลี่ อำเภอภูเรือ อำเภอด่านซ้าย และอำเภอนาแห้ว รวมระยะทางทั้งสิ้น 113.102 กิโลเมตร
ประวัติ.
ในปี พ.ศ. 2547 กรมทางหลวงได้ตัดทางหลวงแผ่นดินหมายเลข 2195 เข้าไป จุดผ่านแดนถาวรสะพานมิตรภาพแม่น้ำเหือง หรือ ด่านพรมแดนบ้านนากระเซ็ง ตั้งอยู่ในอำเภอท่าลี่ จังหวัดเลย เป็นด่านพรมแดนไทย–ลาว เพื่อเชื่อมต่อเส้นทางกับ ทางหลวงหมายเลข 4 ในแขวงไชยบุรี ประเทศลาว ซึ่งสามารถเดินทางไปยังเมืองแก่นท้าว และเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนาม และจีน (ปัจจุบันเป็นทางหลวงแผ่นดินหมายเลข 2480) โดยได้ทำการตัดส่วนที่เป็นทางเดิมเข้าบ้านนากระเซ็งออก พร้อมกับสร้างทางเลี่ยงบ้านนากระเซ็งไปทางทิศตะวันตกทดแทนทางเดิม ทำให้ส่วนช่วงทางเข้าบ้านนากระเซ็งกับช่วงหน้าโรงพยาบาลส่งเสริมสุขภาพตำบลนากระเซ็ง (สถานีอนามัยบ้านนากระเซ็ง) บรรจบกับทางเดิมนั้นถูกตัดขาดด้วยลานจอดรถทางเข้า–ออกด่านพรมแดนบ้านนากระเซ็ง ทางเดิมในปัจจุบันจึงเหลือเพียงแค่ส่วนที่เป็นทางเข้าบ้านนากระเซ็งเท่านั้นและกลายมาเป็นทางหลวงท้องถิ่น ส่วนช่วงจากหน้าสถานีอนามัยบ้านนากระเซ็งจนถึงทางเดิมนั้นได้ถูกปิดตายจนกลายมาเป็นทางเข้าไร่นาของชาวบ้าน ทำให้สายทางปัจจุบันของทางหลวงสายนี้จึงเบี่ยงซ้ายไปเลี่ยงบ้านนากระเซ็งแทน
ทางหลวงที่เกี่ยวข้อง.
ทางหลวงแผ่นดินหมายเลข 2479.
ทางหลวงแผ่นดินหมายเลข 2479 สายนาจาน–หนองผือ เป็นถนนสายหนึ่งในอำเภอเชียงคานและอำเภอท่าลี่ จังหวัดเลย เริ่มจากบริเวณทางหลวงแผ่นดินหมายเลข 2195 ใน บ้านนาจาน อำเภอเชียงคาน แล้วอ้อมไปทางทิศใต้ ข้ามภูอีเลิศ แล้วไปสิ้นสุดที่บริเวณบ้านหนองผือ ใน ตำบลหนองผือ อำเภอท่าลี่ จังหวัดเลย
เดิมเป็นส่วนหนึ่งของทางหลวงแผ่นดินหมายเลข 2195 แต่เนื่องจากถนนสายนี้มีลักษณะคดเคี้ยวเป็นอย่างมาก ประกอบกับเป็นทางเชื่อมต่อไปยังประเทศลาว โดยข้ามแพยนต์ข้ามฝากกลางแม่น้ำโขง จากบ้านหนองผือ ไปยังบ้านนาโพน เมืองแก่นท้าว แขวงไชยบุรี (ก่อนที่จะมีจุดผ่านแดนถาวรสะพานมิตรภาพแม่น้ำเหือง และ สะพานมิตรภาพน้ำเหือง) ต่อมากรมทางหลวงจึงได้ตัดทางหลวงแผ่นดินหมายเลข 2195 จากแยกบ้านนาจาน ข้ามภูอีเลิศไปทางทิศเหนือ ขนานไปตามแม่น้ำเหือง แล้วไปสิ้นสุดที่บริเวณทางหลวงแผ่นดินหมายเลข 2195 สายเดิม (ช่วงหนองผือ–เหมืองแพร่) ใหม่ จนทำให้กรมทางหลวงได้กำหนดระยะทางช่วงบ้านหนองผือ–นาจาน เป็นทางหลวงแผ่นดินหมายเลข 2479 ส่วนทางหลวงตัดใหม่ข้ามภูอีเลิศ ปัจจุบันกรมทางหลวงได้กำหนดให้เป็นทางหลวงแผ่นดินหมายเลข 2195 โดยเส้นทางสายใหม่นี้สามารถเชื่อมต่อไปยังอำเภอท่าลี่ นาแห้วและ ประเทศลาวได้ โดยผ่านจุดผ่านแดนถาวรสะพานมิตรภาพแม่น้ำเหือง แล้วข้ามสะพานมิตรภาพน้ำเหือง สามารถย่นระยะทางได้กว่า 24 กม.
จุดผ่านแดนถาวรสะพานมิตรภาพแม่น้ำเหือง

จุดผ่านแดนถาวรสะพานมิตรภาพแม่น้ำเหืองไทย–ลาว หรือ ด่านพรมแดนบ้านนากระเซ็ง ตั้งอยู่ในอำเภอท่าลี่ จังหวัดเลย เป็นด่านพรมแดนไทย-ลาว เพื่อเชื่อมต่อเส้นทางกับทางหลวงหมายเลข 4 Route 4 (Laos) ของประเทศลาว ในแขวงไชยบุรี ซึ่งสามารถเดินทางไปยังเมืองเมืองแก่นท้าวและเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนามและจีน
ประวัติ.
ด่านพรมแดนบ้านนากระเซ็ง เดิมคือ ด่านศุลกากรท่าลี่ ได้จัดขึ้นตามกระทรวงการคลังฉบับที่ 49 พ.ศ. 2508 และต่อมากฏกระทรวงฉบับที่ 130 (พ.ศ. 2543) ได้กำหนดให้ด่านศุลกากรท่าลี่ เป็นที่สำหรับนำเข้า หรือส่งออกของทุกประเภท และต่อมา ได้กำหนดอนุมัติด่านพรมแดนและศุลกากรใหม่ โดยเพิ่มทางถนนจากสะพานมิตรภาพแม่น้ำเหืองไทย–ลาว มายังด่านศุลกากรท่าลี่เป้นทางอนุมัติ และตั้งด่านพรมแดนนากระเซ็งแห่งใหม่ขึ้น และกำหนดเวลาขนส่งของเข้าหรือออกในราชอณาจักร ผ่านเขตทางบกทางอนุมัติ ตั้งแต่เวลา 06.00 น. ถึง 18.00 น.
เริ่มแรกเมื่อก่อตั้งด่านศุลกากรท่าลี่ รัฐมนตรีว่าการกระทรวงการคลัง ได้แต่งตั้งนายอำเภอท่าลี่ (นายทวี ทวีพูล) เป็นพนักงานศุลกากรทำการแทนกรมศุลกากร (นายด่านศุลกากร) และกรมศุลกากรได้ออกคำสั่ง แต่งตั้งข้าราชการไปประจำด่านศุลกกรท่าลี่ เปิดด่านตั้งแต่วันที่ 1 ตุลาคม 2508 และต่อมาคณะรัฐมนตรีได้มีมติเมื่อวันที่ 18 พฤศจิกายน 2546 เห็นชอบให้ก่อสร้างสะพานมิตรภาพแม่น้ำเหืองไทย–ลาว และด่านพรมแดน บ้านนากระเซ็งด่านศุลกรกรท่าลี่แห่งใหม่ ที่บริเวณสะพานมิตรภาพน้ำเหืองไทย–ลาว ตั้งอยู่ที่บ้านนากระเซ็ง ตำบลท่าฮี อำเภอท่าลี่ จังหวัดเลย โดยมีข้อตกลงร่วมระหว่างรัฐบาลทั้ง 2 ฝ่าย กำหนดให้เป็นด่านถาวรและด่านสากล เพื่อสนับสนุนและส่งเสริมการค้าและท่องเที่ยวแก่กัน เนื่องจากจังหวัดเลย และแขวงไชยบุรี ต่างมีการค้าและท่องเที่ยวมานานมานับ 10 ปี ปัจจุบัน ประเทศลาวมีโครงการพัฒนาขยายปรับปรุงถนน จากแขวงไชยบุรี สู่เมืองหลวงพระบางซึ่งเป็นเมืองมรดกโลก ที่ระยะทางประมาณ 360 กิโลเมตร
การเดินทาง.
ขนส่งสาธารณะ.
บริษัท ขนส่ง จำกัด (บขส.) ได้ร่วมกับบริษัทนาหลวงขนส่งโดยสารผ่านแดนและท่องเที่ยว ประจำแขวงหลวงพระบาง เปิดให้บริการรถโดยสารระหว่างประเทศปรับอากาศมาตรฐาน 1(ข) สายที่ 14 อย่างเป็นทางการในวันที่ 8 มกราคม 2557
รถโดยสารจะใช้เส้นทาง บขส.เลย – ด่านพรมแดนบ้านนากระเซ็ง (ท่าลี่) – ด่านแก่นท้าว – แขวงไชยบุรี – แขวงหลวงพระบาง โดยจะออกเดินรถทุกวันจาก บขส.เลย เวลา 08.00 น. และจากแขวงหลวงพระบาง เวลา 07.00 น. (ใช้เวลาเดินทางประมาณ 9 ชั่วโมง รวมระยะทาง 394 กิโลเมตร)
รถยนต์ส่วนบุคคล.
ผ่านทางหลวงแผ่นดินสาย 2195 ถึงกิโลเมตรที่ 55+907 และแยกเข้าทางหลวงแผ่นดินหมายเลข 2480 ระยะทาง 744 เมตรเข้าสู่สะพานมิตรภาพน้ำเหือง
ใบกระวาน

ใบกระวาน เป็นเครื่องเทศที่ได้จากพืชหลายชนิด ส่วนใหญ่อยู่ในวงศ์อบเชย (Lauraceae) หรือวงศ์ชมพู่ (Myrtaceae) ใบกระวานไม่ใช่ใบจากต้นกระวาน แต่ส่วนใหญ่ได้มาจากพืชที่มีชื่อวิทยาศาสตร์ว่า "Laurus nobilis" ซึ่งเป็นไม้ยืนต้นขนาดกลาง ใบเป็นใบเดี่ยวรูปหอกถึงรูปไข่ เรียงสลับกัน ดอกออกเป็นช่อที่ปลายกิ่งหรือตามซอกใบ ดอกย่อยมีขนาดเล็กสีเหลือง ผลขนาดเล็กสีดำ ภายในมี 1 เมล็ด
วิธีการเก็บเกี่ยว.
ใบกระวานที่ใช้เป็นเครื่องเทศ จะเก็บใบเมื่อพืชมีอายุตั้งแต่ 2 ปีขึ้นไป โดยนิยมเก็บในช่วงฤดูใบไม้ร่วง ผึ่งให้แห้งในที่ร่ม ใบกระวานที่มีคุณภาพดีต้องไม่มีก้านใบติดมาด้วย แผ่นใบต้องมีสีเขียวอ่อน ให้กลิ่นเหมือนกระวาน
การนำไปใช้.
ใบกระวานมักใช้แต่งกลิ่นในอาหารต่างๆ เช่น แกงมัสมั่น, ข้าวหมกไก่ เป็นต้น ในใบกระวานอุดมไปด้วยวิตามินเอ, วิตามินซีและกรดโฟลิก มีสรรพคุณแก้ปวด, แก้ไข้, แก้ท้องอืด และรักษาโรคทางระบบทางเดินหายใจ เมื่อนำใบกระวานมากลั่นด้วยไอน้ำ จะได้ "น้ำมันใบกระวาน" (bay leaf oil) ซึ่งมีสารสำคัญคือยูเจนอล นิยมใช้ในงานสุคนธบำบัดและในอุตสาหกรรมน้ำหอม
เฉิน ป๋อหลิน

เฉิน ป๋อหลิน (เกิด 27 สิงหาคม พ.ศ. 2526) หรือที่รู้จักกันในชื่อ วิลสัน เฉิน (Wilson chen) เป็นนักแสดงชาวไต้หวันที่มีชื่อเสียง 
ประวัติ.
เฉินป๋อหลิน ชื่อเดิม เฉินเหว่ยจื้อ ชื่อภาษาอังกฤษคือ วิลสัน ชาน Wilson Chan ชื่อของแฟนๆ ชาวญี่ปุ่น คือ ไมกาว่า Maikawa 
เกิดวันที่ 27 สิงหาคม ค.ศ. 1983 ที่กรุงไทเป ไต้หวัน กรุ๊ปเลือด B สูง 178เซนติเมตร หนัก 65 กิโลกรัม 
รักการเต้น ฮิพ-ฮ็อพ เล่นกีตาร์ กีฬาโปรดคือว่ายน้ำ ชอบสีดำ ขาว แดง เหลือง ชอบกินบะหมี่ และช็อกโกแลต ชอบใส่เสื้อยืดพิมพ์ลายเยอะๆ กับกางเกงที่ไม่ฟิตจนเกินไป ไม่งั้นจะรู้สึกไม่ค่อยสบายตัวเลยไปถึงขั้นที่ว่ามันหมือนกับตัวเขาโป๊นั่นทีเดียว เฉินป๋อหลิน เป็นดาราเอเชียที่พูดภาษาอังกฤษค่อนข้างดีคนหนึ่ง เพราะวัยประถมเคยไปเรียนและใช้ชีวิตที่สหรัฐ อเมริกาพักหนึ่ง แต่อยู่ที่นั่นเขาบอกว่าเป็นชีวิตที่น่าเบื่อ หาเพื่อนซี้ไม่ได้เลยซักคน ในที่สุดก็กลับมาเรียนต่อที่ไต้หวัน ช่วงมัธยมต้น 
เป็นนักบาสเกตบอลของโรงเรียน ได้รับฉายาว่า หนุ่มสลาตัน เพราะความว่องไว เล่นลูกได้รวดเร็ว เป็นดาวเด่นมีสาวๆ มาชมชอบเขาเยอะมาก ภูมิใจไปเลย เขายอมรับว่าไม่ค่อยวางแผนกับอนาคตสักเท่าไหร่ 
ตอนที่จะจบ ม.ปลาย ต้องเขียนความฝันในอนาคตลงไปในหนังสือทำเนียบรุ่น ก็เขียนลงไปว่าอยากเป็นนักบาสเกตบอล 
เฉินป๋อหลิน มาดกวน กระทั่งให้สื่อถ่ายรูปก็มีลีลาไม่เบา แอ๊กชั่นไม่ซ้ำ เขาบอกว่าติดนิสัยทำหน้าแบบต่างๆ มาตั้งแต่เด็กๆ แล้ว เห็นรูปตัวเองสมัยเด็กๆ ยังอดขำไม่ได้เลย เคยมีคนถามว่าลักษณะท่าทางแบบนั้นเลียนมาจากใคร เขาก็ตอบว่าคงจะเป็นจิม แครี่ย์ มั้งครับ
ความหล่อเหลามากบวกกับบุคลิกที่มีความเป็นตัวของตัวเองมาก สะดุดตาแมวมองขณะเขาเดินเที่ยวในย่านซีเหมินติ่ง โดนจีบไปเล่นบทนำในภาพยนตร์เรื่อง Blue Gate Crossing หรือ สาวหน้าใสกับนายไบซิเคิล และได้ฉายาว่า นายไบซิเคิล ตลอด 
หลังจากนั้นก็มีละครทีวีเรื่อง SONIC YOUTH-สู้สุดใจนายไบซิเคิล 
ส่วนผลงานต่อไปคือ The Twin Effects ภาคสอง ประชันลูกชายเฉิงหลง 
การเข้าวงการมาตั้งแต่อายุยังน้อย ทำให้พบเห็นและสัมผัสถึงประสบการณ์ที่ยากจะลืมเลือน และมีมุมมองกว้างขึ้น สำหรับทรรศนะต่อวงการบันเทิง เมื่อก่อนเขาคิดเพียงว่าแค่หน้าตาดีหน่อยกับมีความสามารถอีกสักนิดก็เป็นดาราได้แล้ว ส่วนเรื่องอื่นๆ ค่อยมาฝึกกัน แต่เมื่อเข้ามาแล้วก็รู้คิดผิดถนัด
แอบหักอกสาวๆ เมืองไทยเล่นหน่อยดีกว่า หนุ่มเฉินเขามีเจ้าของหัวใจแล้ว โดยให้สัมภาษณ์ถึงแฟนสาวชาวไต้หวันอยู่บ่อยๆ ชื่อ ซินดี้
กลุ่มอาการทารกถูกเขย่า

กลุ่มอาการทารกถูกเขย่า  หรือ การบาดเจ็บต่อศีรษะจากการถูกกระทำทารุณ  คือการบาดเจ็บต่อศีรษะของเด็กที่เกิดจากการถูกผู้อื่นกระทำ ผู้ป่วยอาจมีอาการเพียงเล็กน้อยหรือมีอาการชัดเจนมากก็ได้ อาการที่มีเช่นอาเจียน หรือร้องกวนผิดปกติ บ่อยครั้งอาจไม่มีอาการแสดงของการบาดเจ็บภายนอกใดๆ ภาวะแทรกซ้อนที่อาจเกิดขึ้นได้เช่น ชัก ตาบอด สมองพิการ และสติปัญญาบกพร่องได้ ภาวะนี้เป็นการกระทำทารุณต่อเด็กประเภทหนึ่ง
สาเหตุอาจเกิดจากการถูกกระแทกด้วยของแข็งไม่มีคม หรือเกิดจากการเขย่าอย่างรุนแรง มักเกิดจากการที่ผู้เลี้ยงดูเกิดความเครียดอย่างรุนแรงจากการที่เด็กร้องกวน การวินิจฉัยอาจทำได้ยากเนื่องจากอาการของผู้ป่วยมักไม่จำเพาะ หากสงสัยภาวะนี้แนะนำให้ทำเอกซเรย์คอมพิวเตอร์สมอง การตรวจพบเลือดออกที่จอตาพบนั้นพบได้บ่อยในภาวะนี้ แต่ก็พบในภาวะอื่นได้เช่นกัน
การให้ความรู้กับพ่อแม่มือใหม่มีประโยชน์ช่วยลดอัตราการเกิดภาวะนี้ได้ การรักษาบางครั้งอาจต้องผ่าตัด เช่นการวางทางระบายน้ำจากโพรงสมอง ภาวะนี้ในปีหนึ่งๆ จะพบได้ในเด็กประมาณ 3-4 ต่อ 10,000 คน ส่วนใหญ่พบในเด็กอายุน้อยกว่า 5 ปี เมื่อเป็นแล้วมีโอกาสเสียชีวิต 25% การวินิจฉัยภาวะนี้มักมีผลทางกฎหมายต่อผู้ดูแลเด็กตามมา
เฉิน เสี่ยว

เฉิน เสี่ยว (ชื่อภาษาอังกฤษ: Chen Xiao) เป็นนักแสดงชายชาวจีน เขาเป็นที่รู้จักจากบทบาทในละครโทรทัศน์เรื่อง "กระบี่เย้ยยุทธจักร" (2013), "ตำนานลู่เจิน" (2013), "มังกรหยก ตอน ศึกเทพอภินิหารเจ้าอินทรีย์" (2014), "โจวอิ๋ง สตรีจอมทระนง" (2017) และ "สามบุปผาลิขิตฝัน" (2022)
เฉินติดอันดับที่ 93 ในรายชื่อ "Forbes" China Celebrity 100 ประจำปี ค.ศ. 2014 และอันดับที่ 74 ในปี ค.ศ. 2015
เหตุโจมตีมหาวิทยาลัยการิสซา

-->
เหตุโจมตีมหาวิทยาลัยการิสซา  เป็นเหตุก่อการร้ายสังหารหมู่นักศึกษาของมหาวิทยาลัยการิสซาในประเทศเคนยา ซึ่งทำให้มีผู้เสียชีวิตกว่า 152 คน และบาดเจ็บกว่า 79 คน 
เช้าวันที่ 2 เมษายน ค.ศ. 2015 เวลาท้องถิ่น 5.30 น. กองกำลังติดอาวุธไม่ทราบฝ่ายได้สังหารเจ้าหน้าที่รักษาความปลอดภัยสองนายที่ประตูทางเข้า และเข้าควบคุมตัวนักศึกษาไว้กว่า 700 คน และปล่อยตัวนักศึกษาที่เป็นมุสลิม ส่วนนักศึกษาที่เป็นคริสเตียนจะถูกสังหาร ผู้รอดชีวิตได้อธิบายว่า มือปืนอย่างน้อย 5 คนได้บุกเข้ามาและบังคับได้นักศึกษาในหอพักออกมาจากห้องของตนเอง จากนั้นจึงกดให้เหยื่อให้นอนคว่ำหน้ากับพื้นก่อนจะทำการสังหาร
กองทัพและหน่วยงานความมั่นคงของเคนยาได้เข้าตรึงกำลังล้อมรอบมหาวิทยาลัยทุกด้าน กระทรวงมหาดไทยและศูนย์ปฏิบัติการภัยพิบัติแห่งชาติได้รับรายงานว่า มีการอพยพนักศึกษาออกจากหอพัก 3 ใน 4 แห่งแล้ว ในขณะที่หอพักอีกหนึ่งแห่งที่เหลืออยู่ภายใต้การควบคุมของกองกำลังติดอาวุธ การล้อมกรอบของกองทัพดำเนินไปกว่า 15 ชั่วโมงจึงยุติ ชายผู้ก่อเหตุ 4 คนถูกวิสามัญ นักศึกษาเสียชีวิต 142 คน ทหารเสียชีวิต 3 นาย และ เจ้าหน้าที่ตำรวจเสียชีวิต 3 นาย
การล่มของดัลนีวอสตอก

เรือลากอวนสัญชาติรัสเซีย "ดัลนีวอสตอก"  ล่มลงในวันที่ 1 เมษายน พ.ศ. 2558 นอกชายฝั่งของคาบสมุทรคัมชัตคา ในทะเลโอค็อตสค์ ลูกเรือ 56 คนจากลูกเรือทั้งหมด 132 คนของเรือ ได้รับการยืนยันแล้วว่าเสียชีวิต ด้วยปฏิบัติการช่วยเหลือผู้รอดชีวิต เรือลากอวนนี้ล่มลงในทางตะวันตกของครูโตโกรอฟสกี ซึ่งเป็นที่ที่มีผู้คนตั้งถิ่นฐานอยู่ในเขตโซโบเลฟสกี
ลูกเรืออีก 63 คนได้รับความช่วยเหลือจากเรือประมงลำอื่นแล้ว ที่เหลืออีก 12 คนยังคงสูญหาย แม้ว่าจะมีความพยายามในการค้นหา 12 คนที่เหลือในวันที่ 3 เมษายน แต่สำนักข่าวทีเอเอสเอสรายงานข่าวว่า 12 คนที่สูญหายไปนั้น เชื่อว่าจะจมอยู่ในห้องเครื่อง และผู้รอดชีวิตทุกคนได้รับการช่วยเหลือแล้ว
เบื้องหลัง.
"ดัลนีวอสตอก" เป็นเรือที่มีขนาด 104 เมตร (341 ฟุต) หนัก 5,700 ตัน เรือลำนี้สร้างขึ้นเมื่อ พ.ศ. 2532 และมีรหัสไอเอ็มโอ คือ IMO 8730429 เรือลำนี้สร้างขึ้นในชื่อ สเตนเด โดยบริษัทก่อสร้างเรือ ในเมืองนีโคลาเยฟ สหภาพโซเวียต (ปัจจุบันคือเมืองมือกอลายิว ประเทศยูเครน) เรือลำนี้ใช้ในบริเวณกานาเรียส จนกระทั่ง พ.ศ. 2557 บริษัทรัสเซีย แมกเจลเลน แอลแอลซี ได้ซื้อไป ในเวลาที่มันเกิดอุบัติเหตุนั้น เรือลำนี้ได้ออกจากเนวีลสค์ บนเกาะซากาลิน เรือลำนี้ออกหาปลาถึงปริเวณคาบสมุทรคัมชัตคา ในทะเลโอค็อตสค์ ในรัสเซียตะวันออกไกล มีลูกเรือทั้งหมด 132 คนซึ่งเป็นคนสัญชาติรัสเซีย พม่า ยูเครน ลัตเวีย และวานูวาตู เรือลำนี้ยังมีมูลค่า 30 ล้านดอลลาร์สหรัฐ แต่การถอนเรือออกและแทนที่เรือดัลนีวอสตอกก่อนเกิดอุบัติเหตุ มีมูลค่าสูงถึง 40 ล้านดอลลาร์สหรัฐ
เอ็นเอกซ์ที วิมินส์แชมเปียนชิป

เอ็นเอกซ์ที วิมินส์แชมเปียนชิป (NXT Women's Championship) เป็นตำแหน่งแชมป์หญิงของNXT สมาคมย่อยของWWE ก่อตั้งขึ้นเมื่อ 5 เมษายน ค.ศ. 2013
สถิติในการครองแชมป์วูเมนส์ NXT.
As of 06, 2025.
วอลเลย์บอลชายชิงแชมป์โลก 1978

วอลเลย์บอลชายชิงแชมป์โลก 1978  เป็นครั้งที่ 9 ของการแข่งขัน ถูกจัดขึ้นในกรุงโรม, ประเทศอิตาลี ระหว่างวันที่ 20 กันยายน – 1 ตุลาคม ค.ศ. 1978 (พ.ศ. 2521)
วอลเลย์บอลชายชิงแชมป์โลก 1982

วอลเลย์บอลชายชิงแชมป์โลก 1982  เป็นครั้งที่ 10 ของการแข่งขัน ถูกจัดขึ้นในเมืองบัวโนสไอเรส, ประเทศอิตาลี ระหว่างวันที่ 1–15 ตุลาคม ค.ศ. 1928 (พ.ศ. 2525)
อันดับการแข่งขัน.
<templatestyles src="Col-begin/styles.css"/>
พังก์โกส์ป็อป 6

พังก์โกส์ป็อป 6  เป็นอัลบั้มรวมเพลงลำดับที่ 16 ในเหล่าอัลบั้มเพลงคัฟเวอร์ "พังก์โกส์..." และเป็นอัลบั้มพังก์โกส์ป็อปชุดที่ 6 อัลบั้มออกเมื่อวันที่ 17 พฤศจิกายน พ.ศ. 2557 จัดทำโดยค่ายเพลงเฟียร์เลสเรเคิดส์
พังก์โกส์ไนน์ตีส์ 2

พังก์โกส์ไนน์ตีส์ 2  เป็นอัลบั้มรวมเพลงลำดับที่ 15 ในเหล่าอัลบั้มเพลงคัฟเวอร์ "พังก์โกส์..." และจัดเป็นอัลบั้มชุดที่ 2 ของ "พังก์โกส์ไนน์ตีส์" โดยอัลบั้มพังก์โกส์ไนน์ตีส์ 1 ได้ออกในปี พ.ศ. 2549 และพังก์โกส์ไนน์ตีส์ 2 ได้ออกในวันที่ 1 เมษายน พ.ศ. 2557 แต่ละศิลปินที่ได้มาทำผลงานคัฟเวอร์ในอัลบั้มนี้เป็นศิลปินสังกัดค่ายเฟียร์เลสเรเคิดส์ ซึ่งเป็นเพลงที่นำมาคัฟเวอร์เป็นเพลงในยุค 1990
ฟีล (อัลบั้มสลีปปิงวิทไซเรนส์)

ฟีล (เป็นอัลบั้มเต็มชุดที่ 3 โดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 4 มิถุนายน พ.ศ. 2556 ซิงเกิลแรก "โลว์" (Low) ออกจำหน่ายเมื่อวันที่ 23 เมษายน พ.ศ. 2556 ซิงเกิลต่อมา "อะโลน" (Alone) ร่วมกับนักร้องแร็ป Machine Gun Kelly หรือ MGK ซิงเกิลออกจำหน่ายเมื่อวันที่ 21 พฤษภาคม พ.ศ. 2556 ในอัลบั้มนี้ยังมีแขกรับเชิญมาร่วมทำผลงาน คือ Fronz จากวงเดทคอร์ Attila, Matty Mullins จากวง Memphis May Fire และ Shayley Bourget จากวง Dayshell และอดีตสมาชิกวง Of Mice & Men อัลบั้มมีโปรดิวเซอร์ คือ Cameron Mizell เป็นคนที่เป็นโปรดิวเซอร์ให้กับอัลบั้มแรกของวง และอัลบั้มนี้เป็นอัลบั้มสุดท้ายที่มีมือจังหวะกีตาร์ เจสซี ลอว์สัน หลังจากที่เขาแยกออกจากวงในเวลาต่อมาในปี พ.ศ. 2556
ในวันที่ 26 พฤษภาคม พ.ศ. 2556 อัลบั้มนี้ได้อัปโหลดในช่องยูทูบของไรส์เรเคิดส์ อัลบั้มนี้ได้เปิดตัวในชาร์ตบิลบอร์ด 200 ด้วยอันดับที่ 3 ด้วยยอดขายประมาณ 60,000 ชุดในสัปดาห์แรก ทำให้อัลบั้มนี้เป็นหนึ่งในอัลบั้มโพสต์ฮาร์ดคอร์ที่ติดชาร์ตในอันดับที่สูงที่สุดตลอดกาล อัลบั้มนี้ยังได้ติดอันดับที่ 36 ในชาร์ตอัลบั้มแห่งสหราชอาณาจักร และอันดับที่ 14 ใน ชาร์ตอัลบั้มแห่งออสเตรเลีย
รายชื่อเพลง.
คำร้องแต่งโดยเคลลิน ควินน์ และเจสซี ลอว์สัน ดนตรีโดย สลีปปิงวิทไซเรนส์
วอลเลย์บอลหญิงชิงแชมป์โลก 1952

วอลเลย์บอลหญิงชิงแชมป์โลก 1952  เป็นครั้งแรกของการแข่งขัน จัดขึ้นที่กรุงมอสโก, สหภาพโซเวียต ระหว่างวันที่ 17–29 สิงหาคม ค.ศ. 1952 (พ.ศ. 2495)
อันดับการแข่งขัน.
<templatestyles src="Col-begin/styles.css"/>
มดยอบ

มดยอบ เป็นยางไม้ที่ได้จากพืชในสกุล "Commiphora" ส่วนใหญ่จะเป็นชนิด "Commiphora myrrha" ซึ่งเป็นพืชมีหนาม สูงประมาณ 4 เมตร ขึ้นตามพื้นที่ที่มีหินปูน เป็นพืชท้องถิ่นในแถบคาบสมุทรอาหรับและแอฟริกา เมื่อลำต้นของพืชชนิดนี้มีรอยแตกหรือถูกกรีด พืชจะสร้างยางไม้ซึ่งเมื่อแห้งจะมีลักษณะแข็ง มีสีเหลืองไปจนถึงน้ำตาล มนุษย์รู้จักใช้มดยอบเป็นยาและเครื่องหอมมานานนับพันปีแล้ว ดังที่มีตัวอย่างในการนมัสการของโหราจารย์ เมื่อโหราจารย์ทั้งสามเดินทางมาสักการะพระเยซู และมอบของสามสิ่งคือ ทองคำ, กำยาน และมดยอบ
ศัพทมูลวิทยา.
คำว่ามดยอบในภาษาอังกฤษ "myrrh" มีที่มาจากคำว่า ܡܪܝܪܐ ("murr") ในภาษาแอราเมอิก, مر ("mur") ในภาษาอาหรับ และ מור ("mor") ในภาษาฮีบรู ซึ่งแปลว่า ขม สำหรับภาษาไทย คำว่า "มดยอบ" มาจากคำว่า "ม่อย่าว" ในภาษาจีนกลาง หรือ "มุ่กเอี๊ยะ" ในภาษาแต้จิ๋ว
การนำไปใช้.
ในสมัยไอยคุปต์ มีการใช้มดยอบและเครื่องหอมอื่น ๆ ในการรักษาศพ ในทางการแพทย์แผนจีน จัดมดยอบในกลุ่มสมุนไพรรสขมร้อน ช่วยให้เลือดไหลเวียนได้ดี ในทางอายุรเวท ใช้มดยอบในการรักษาโรคทางระบบทางเดินอาหาร ปัจจุบัน มดยอบใช้ผสมในน้ำหอมและในเครื่องสำอาง รวมถึงใช้เป็นสารฝาดในอาหาร เมื่อนำมดยอบมาสกัดจะได้น้ำมันหอมระเหย ซึ่งมีคุณสมบัติฆ่าเชื้อ